Фанаты гурта ныраюць са сцэны ў натоўп, адзін прыхільнік увогуле тырчыць на сцэне палову першай часткі канцэрта, па-братэрску абдымае вакалістаў і падпявае ў іх мікрафоны, весела танчыць, а потым, стаміўшыся, прысядае на сцэне. Нарэшце з’яўляецца ахоўнік, і фанат пакорліва здаецца яму ў рукі. Сам Кулінковіч таксама сыходзіў з мікрафонам у залу і быў вынесены на сцэну на руках.